MLDataScientist/Wikipedia-uzbek-2024-05-01 huggingface dataset:
Saripul jangi

Saripul jangi – Milodiy 1501-yil boshida Bobur Samarqandni egallaganidan soʻng oʻzbeklar hukumdori Muhammad Shayboniy Buxoroga chekinadi va Samarqandni egallash uchun 1501-yil aprel-may oylarida tayyorgarlik koʻradi. Temuriy Zahiriddin Muhammad Bobur Shayboniyxon boshchilik qoʻshinni shaharga yetib kelguncha kutib olishga qaror qildi. Ikki qoʻshin Saripulda toʻqnash keldi, temuriylar va oʻzbeklar oʻrtasida mintaqa taqdirini hal qiluvchi jang boʻldi. Jangda Bobur yengilgan. Ushbu gʻalabadan soʻng Shayboniyxon birin-ketin Xorazm va Xurosonni bosib oldi.

Tarixi 
1500-yilda Samarqand aholisi shayxulislom Abulmakarim rahnamoligida temuriylar sulolasi boshqaruvini tiklash uchun harakat qildi. Zahiriddin Muhammad Bobur Mirzo 1500-yilning kuzida Samarqandga yurish boshladi. Bu paytda Shayboniyxon Samarqanddan tashqarida Konigil (shahardan tashqaridagi hukmdorlar hordiq chiqaradigan joy)da edi. Aholi tomonidan Samarqandning darvozasi Bobur Mirzoga ochib berilgan. Bobur qoʻshini Shayboniyxonning shahardagi 600 kishilik garnizonini qirib tashlaydi va shaharni egallaydi. Ushbu gʻalabadan soʻng Bobur Mirzo Samarqand taxtini ikkinchi marta egallaydi. Shayboniyxon Buxoroga chekinadi va boʻlajak hal qiluvchi jangga tayyorgarlik koʻra boshlaydi. Buxoroda Shayboniyxonning ukasi Ubaydullaxon hukmronlik qilgan

Dastlabki toʻqnashuvlar 
Muhammad Shayboniy Soʻgʻddagi (Tojikiston) Dabusi qal’asini egallaydi. Bobur Shayboniyxonni magʻlubiyatga uchratish uchun Buxoro tomon yoʻl oladi. 1501-yilning may oyida Buxoro yoʻlida Shayboniyxon Bobur qoʻshinlarining qarama-qarshi tomoniga qarab oʻtib, undan toʻrt chaqirimcha uzoqlikda qarorgoh qurdi. Bobur oʻz qarorgohini ariqlar bilan mustahkamlagan. Shayboniy tungi kutilmagan hujumlarni amalga oshirishga urinib koʻradi, lekin qarorgoh juda yaxshi mustahkamlangan sababli hujumlar samara bermadi.

Jang 
Ikkala tomon urushga tayyorlandi. Bobur oʻng qanot va chap qanot hamda markazdan qoʻshinni toʻrt qismga boʻlgan holda Samarqanddan Buxoro tomon oqib oʻtadigan Koʻhik (Zarafshon daryosi) boʻylab hujumga oʻtadi. Dushman qoʻshini nisbatan koʻp boʻlib, uning oʻng tomoni Bobur qoʻshinlarining chap qanotini yengib oʻtadi. Shayboniyxon jangda toʻlgʻama usulidan foydalangan. Temuriy hukmdor Bobur qoʻshini yengiladi va oʻsha kuni kechqurun Samarqandga yetib keladi.

Urushdan keyin 
Boburning eng tajribali zobitlari Ibrohim Tarxon, Ibrohim Saru va Sulton Ahmad Tambolning ukasi Xalil Tambol va uning eng yaxshi askarlari halok boʻldi. Omon qolgan zobitlar turli yoʻnalishlarga tarqalib ketgan. Bobur Samarqandga yetib borganidan soʻng Kobulga borib, bu yerda 1504-yilning sentabr oyida oʻz hokimiyatini oʻrnatadi.

Manbalar 

Buxoro tarixi
Temuriylar imperiyasi ishtirokidagi janglar
Agop Terzan

Agop Terzan (1927-yil 31-oktabr – 2020-yil 4-aprel) – turk – arman astronomi. Istanbulda tugʻilgan, oʻrta maktabni Getronagan arman oʻrta maktabida tugatgan, 1945-yilda matematika va astronomiya fanlari boʻyicha bakalavr darajasini hamda 1949-yilda Istanbul universitetida astronomiya magistri darajasini olgandan soʻng, Istanbul markaziy litseyida matematika oʻqituvchisi boʻlib ishlagan. 1965-yilda unga matematika fanlari doktori unvoni berilgan. 1980-yilda Lion universiteti professori unvoniga sazovor boʻldi.

U 1960-yillarda 710 ta oʻzgaruvchan yulduzlarni va 11 ta globulyar klasterlarni, shu jumladan, Terzan 5 va Terzan 7 ni (ikkalasi ham 1968-yilda kashf etilgan) kashf etdi. Keyinchalik u 4430 ta yangi oʻzgaruvchan yulduzlarni kashf etdi. Terzan shuningdek, 158 ta diffuz tumanlik, 124 ta galaktika va 1428 ta toʻgʻri harakatlanuvchi yulduzlarni kashf etdi.

U Fransiya Milliy Astronomiya Qoʻmitasi va Xalqaro Astronomiya Ittifoqi aʼzosi boʻlgan.

Manbalar 

2020-yilda vafot etganlar
1927-yilda tugʻilganlar
C5+1

C5+1 diplomatik sammiti boʻlib, 2015-yildan beri har yili Markaziy Osiyoning beshta davlati Qozogʻiston, Qirgʻiziston, Tojikiston, Turkmaniston va Oʻzbekiston tashqi ishlar vazirlari oʻrtasida AQSh Davlat kotibi bilan hamkorlikda oʻtkazilib kelinadi. Sammitda AQShning Markaziy Osiyoning beshta davlati bilan munosabatlarini yaxshilash va mustahkamlashni, shuningdek, Markaziy Osiyoning boshqa davlatlar bilan bogʻliq muammolariga yechim topishga, jumladan, Afgʻonistondagi urush, Suriyadagi fuqarolar urushi, terrorga qarshi kurash, giyohvand moddalar va odam savdosiga qarshi kurash, savdo munosabatlariga oid iqtisodiy masalalar, mintaqadagi ish oʻrinlarining oʻsishi va atrof-muhit muammolariga qarshi kurash kabi mintaqaviy muammolarni muhokama qilish maqsad qilingan.

C5+1 AQSh — Rossiya munosabatlari 2014-yilda yomonlashgandan soʻng Markaziy Osiyo davlatlarida Rossiyaga qarshi taʼsir oʻtkazishga qaratilgan Amerika Qoʻshma Shtatlarining urinishi sifatida qaraladi. AQSh esa bu harakatlarni Rossiyaning Sovet Ittifoqini tiklashiga qarshi ambitsiya deb biladi.

Tarixi
Olti davlat oʻrtasidagi birinchi uchrashuv 2015-yil 26-sentyabrda Birlashgan Millatlar Tashkiloti Bosh Assambleyasining yetmishinchi sessiyasida boʻlib oʻtdi. Oʻsha paytdagi AQSh davlat kotibi John Kerry yangi koʻp tomonlama muloqot platformasini yaratish maqsadida besh davlat tashqi ishlar vazirlari bilan uchrashdi.. BMTdagi uchrashuvdan soʻng, oktyabrdan noyabrgacha Kerry besh davlatning har biriga tashrif buyurdi, bu AQSh davlat kotiblarining 1992-yildagi James Baker tashrifidan keyingi ilk tashrifi edi.

Yana qarang
Oʻzbekistonning tashqi siyosati
Qozogʻiston — Amerika Qoʻshma Shtatlari munosabatlari
Qirgʻiziston — Amerika Qoʻshma Shtatlari munosabatlari
Tojikiston — Amerika Qoʻshma Shtatlari munosabatlari
Amerika Qoʻshma shtatlari — Turkmaniston munosabatlari
AQSh — Oʻzbekiston munosabatlari

Manbalar
Tatyana Banchenko

Tatyana Petrovna Banchenko (1947-yil 25-may, Jizzax, Oʻzbekiston SSR, SSSR) – sovet va qozoq teatri aktrisasi. Qozogʻiston Respublikasida xizmat koʻrsatgan artist.

Hayoti 
Tatyana Petrovna Banchenko 1947-yil 25-mayda Oʻzbekiston SSR Samarqand viloyatiga qarashli Jizzax shahrida tugʻilgan. U 1957-yilda oilasi bilan Olmaotaga koʻchib oʻtadi, u yerda drama klubida oʻqidi, xorda kuyladi. Qurmangazi nomidagi Qozogʻiston davlat sanʼat institutining aktyorlik fakultetini tamomlagan. Mutaxassisligi teatr va kino aktyoriligi. 1969—1989-yillarda N.Sats nomidagi Davlat akademik rus bolalar va oʻsmirlar teatri aktrisasi sifatida mehnat faoliyatini olib borgan. 1989-yildan M.Y.Lermontov nomidagi rus drama teatrining aktrisasi boʻlgan.

Teatrdagi faoliyatida davomida bir qancha rollarni oʻynagan. Jumladan, F.Stroppelning (ruscha:Жизнь таки прекрасна, Hayot hali ham goʻzal) spektaklida Juliya obrazida, Bomarshening „Figaroning uylanishi“ operasida Marselin obrazida, Aleksandr Ostrovskiyning „Qorqiz“ spektaklida Boblixa obrazida, M.Polining (ruscha:Страсти на Лазурном Берегу, Lojuvard sohilidagi ehtiros) spektaklida Mademoiselle Assunta obrazida, F.Garsiya Lorkaning Andalusiya laʼnati (Bernarda Alba uyi) spektaklida Bernarda obrazida, V.Shekspirning „Romeo va Juletta“ tragediyasida Julettaning enagasi obrazida, L.Razumovskayaning (ruscha:Что хочет женщина…, Ayol nimani xohlaydi ...) Nina Petrovna obrazida, T.Gabbening „Kristal shippak“ spektaklida Oʻgay ona obrazida rol ijro etgan.

Mukofotlari 
Tatyana Petrovna Banchenko 2018-yilda Qozogʻiston Respublikasida xizmat koʻrsatgan artist. 1975-yilda „Jiger“ yoshlar mukofoti, 1988-yil „Mehnat faxriysi“ medali, 2003-yil 16-dekabrda „Buyuk mehnati uchun“ medali bilan taqdirlangan. 2017-yil „Maxsus yutuqlar“ nominatsiyasida Yevroosiyo mukofoti sovrindori hisoblanadi.

Manbalar 

Jizzaxda tugʻilganlar
25-mayda tugʻilganlar
Shahzod Azmiddinov

Shahzod Azmiddinov (07.08.2000, Toshkent, Oʻzbekiston) — oʻzbekistonlik futbolchi. 2021-yil 1-yanvardan „Paxtakor“ klubi himoyachisi.

Yutuqlar 

 Oʻzbekiston Superligasi chempioni: (4) 2020, 2021, 2022, 2023
 Oʻzbekiston Kubogi sohibi: (1) 2020
 Oʻzbekiston Superkubogi sohibi: (2) 2021, 2022

Manbalar

Havolalar 

 Shahzod Azmiddinov Transfermarkt saytida
 

Yashayotgan insonlar
Erkak futbol himoyachilari
Oʻzbekistonlik erkak futbolchilari
Paxtakor jamoasi futbolchilari
Oʻzbekiston Superligasi futbolchilari
Azizxon Isoqov

Azizxon Isoqov (23.12.2000, Termiz, Oʻzbekiston) — oʻzbekistonlik futbolchi. 2022-yil 30-iyuldan „Surxon“ klubi darvozaboni.

Manbalar 

Yashayotgan insonlar
Oʻzbekistonlik erkak futbolchilari
Samarqand bekligi

Samarqand bekligi – Buxoro amirligining sharqiy qismida joylashgan. Amirlikning asosiy bekliklaridan biri boʻlgan. Buxoro xonligi, soʻngra Buxoro amirligi tarkibidagi maʼmuriy birlik. Maʼmuriy markazi Samarqand boʻlgan.

Tarixi 
Ashtarxoniy Imomqulixon (1611—1642) davrida Samarqandda bir qancha mashhur meʼmorchilik durdonalari qurilgan.

1612—1656-yillarda Samarqand hokimi boʻlgan Yalangtoʻsh Bahodir va Nodir Muhammad Devonbegi davrida bir qator binolar qurilgan. Jumladan, sobor masjidi va Tillakori madrasasi, Sherdor madrasasi. Ushbu qurilishlardan soʻng Registon ansambli vujudga kelgan. Eron hukmdori Nodirshoh istilosidan keyin Samarqand shahri aholisi kamayib, shahar binolari yomon ahvolga kelib qolgan. Bu haqida Muhammad Kozim „Nodirnoma“ asarida quyidagilarni keltirib oʻtgan: „1740-yil Eron shohi Buxoro bilan harbiy harakatlar olib borayotgan bir paytda Samarqand shahrining istilosi uchun Lutf Alixon boshchiligida 20 ming kishilik qoʻshin joʻnatdi. Lutf Alixon Samarqanddek nomi doston boʻlgan shaharni zabt etish ishtiyoqida shaharga kelganda uning oʻrnida faqat vayronalarni kurdi“.

Samarqandning qayta tiklanishi oʻzbeklarning mangʻitlar sulolasi yetakchisi Muhammad Rahimbiy (1756—1758) davrida boshlangan. Muhammad Rahimbiy Samarqandni iqtisodiy jonlantirishga oid bir qancha islohotlar qildi. Amir Shohmurod (1785—1800) shaharni tiklash boʻyicha yangiliklar amalga oshirgan. 1784—1785-yillarda Samarqandda amir Shohmurod tomonidan Chorsu savdo gumbazi qurilgan. 1780-yillarda ipak toʻqishni qayta tiklash uchun Marvlik shia eronliklari shaharga koʻchirilgan. Shuningdek, amirlik davrida Hirotdan 150 nafar tikuvchilik va toʻquvchilik bilan shugʻullanuvchi oilalar Samarqandga koʻchirilgan.

Samarqand bekligining soʻnggi beki Sherali inoq boʻlib, u 1868-yilda K.Kaufman qoʻshinlaridan qochib Buxoroga kelgan. 1868-yilda K.Kaufman va Buxoro elchisi Musabek tomonidan imzolangan tinchlik shartnomasiga koʻra Samarqand bekligi Kattaqoʻrgʻongacha boʻlgan hududi Rossiya imperiyasiga vaqtinchalikka berildi.

Adabiyotlar 
 Тревер К. В. История народов Узбекистана. От образования государства Шейбанидов до Октябрьской Революции. : в 2 т. / Якубовский А. Ю., Воронец М.Э. — Ташкент : АН УзССР, 1947. — Т. 2. — 514 с.
 История Самарканда : в 2 т. / Муминов И. М.. — Ташкент : "Фан" УзССР, 1969. — Т. 1. — 494 с.

Manbalar 

Samarqand tarixi
Buxoro xonligi
Buxoro amirligi
Oʻzbekistonda bolalar mehnati

Oʻzbekistonda paxta sanoatida majburiy bolalar mehnati keng tarqalgani xabar qilingan edi. 2007-yilda BBC Newsnight hisobotida aytilishicha, bu majburiy mehnat har yili ikki yarim oy davomida, toʻliq Oʻzbekiston davlati nazorati ostidagi paxta sanoatida sodir boʻladi. Ozodlik radiosi oʻzbek huquq faollari bolalarni majburiy mehnatga jalb qilish „qasddan oʻtkazilgan davlat siyosati“ ekanligini taʼkidlagani haqida xabar bergan.

Asda, Gap, Marks & Spencer va Tesco kabi bir qator gʻarb chakana savdo kompaniyalari davlatning bu harakatlarini boykot qildi. Rasmiy ravishda taqiqlangan boʻlsa-da, 2009-yilda, amaliyot hali ham davom etayotgani xabar qilingan.

Bu amaliyotlar jahon miqyosida keng yoritilganidan soʻng bu amaliyotga chek qoʻyish majburiyatini olgan holda, Oʻzbekiston Vazirlar Mahkamasi 18 yoshga toʻlmagan hech kimning paxta terimida qatnashmasligini taʼminlash niyatida ekanligini maʼlum qildi, bu haqda AQSh Departamenti hisobotida taʼkidlangan. Xuddi shu hisobotda, shuningdek, Oʻzbekiston hukumati 2014-yilning kuzgi paxta yetishtiriladigan hududlarida XMT metodologiyasidan foydalangan holda monitoring olib borgani, 41 nafar ishchi bola topilgani, 19 nafar maktab mutasaddilari va fermer xoʻjaliklari rahbarlariga tegishli jazo choralari koʻrilgani taʼkidlangan.

Baʼzi nodavlat tashkilotlar, xususan, Inson huquqlari boʻyicha Oʻzbekiston-Germaniya Forumi (UGF) ham butun dunyoda, ham Evropada bu axloqsiz amaliyotlar haqida ogohlikni oshirishga harakat qilgan. UGF nodavlat-notijorat tashkilot, Save the Children Central Asia tomonidan qoʻllab-quvvatlanadi.

Manbalar

Yana qarang 
 Oʻzbekistonda inson huquqlari

Oʻzbekistonda bolalar
Oʻzbekistonda mehnat
Oʻzbekistonda qashshoqlik
Oʻzbekistonda inson huquqlarining buzilishi
Oʻzbekiston haqidagi chala maqolalar
Mamlakatlar boʻyicha bolalar mehnati
Qoraqalpoq Avtonom Sovet Sotsialistik Respublikasi bayrogʻi

Qoraqalpoq Avtonom Sovet Sotsialistik Respublikasi bayrogʻi — 1954-yilda Qoraqalpoq Avtonom Sovet Sotsialistik Respublikasi hukumati tomonidan qabul qilingan. Bayroq Oʻzbekiston Sovet Sotsialistik Respublikasi bayrogʻi bilan deyarli bir xil. Sobiq Qoraqalpogʻiston ASSR 1934-yildan to 1992-yilda tarqatib yuborilgunga qadar oʻz bayrogʻiga ega boʻlib, u Oʻzbekiston SSRnikiga oʻxshab rivojlandi. Bayroqning asosiy dizayni har doim yozuvli qizil matodan iborat.

Tarixi

Ilk koʻrinishi 
1934-yil 21—25-dekabrda boʻlib oʻtgan Qoraqalpogʻiston MSSRning 2-syezdida Qoraqalpogʻiston ASSR Konstitutsiyasi qabul qilingan. Qoraqalpogʻiston ASSR bayrogʻi konstitutsiyaning 109-moddasida tasvirlangan.

Ikkinchi koʻrinishi 
1936-yil 5-dekabrda Qoraqalpogʻiston ASSR Oʻzbekiston SSR tarkibiga kirdi. Yangi davlat ramzlari 1936-yil oktyabrda Qoraqalpogʻiston Muxtor Sovet Sotsialistik Respublikasi Sovetlarining navbatdan tashqari 3-syezdi tomonidan qabul qilingan Konstitutsiyada tasdiqlanib, Oʻzbekiston SSR Markaziy Ijroiya Qoʻmitasi Prezidiumining 1937-yil 29-sentyabrdagi qarori bilan tasdiqlandi. Konstitutsiyaning 111-moddasida Qoraqalpogʻiston ASSR bayrogʻi tasvirlangan.

Qayta koʻrib chiqilishi 
1940-yil 8-mayda oʻzbek tilining yozuv tizimidagi rasmiy oʻzgarishlarga muvofiq bayrogʻ qayta koʻrib chiqildi.

Galareya

Manbalar

Havolalar

Kitoblar
Fancy

Fancy (haqiqiy ismi Manfred Alois Segieth, , 1946 yil 7 iyulda tug'ilgan, Myunxen, Germaniya) — Nemis musiqachi va qoʻshiqchi.

Manbalar

Havolalar 

 Fancy rasmiy veb-sayti

Nemis qoʻshiqchilari
Yashayotgan insonlar
1946-yilda tugʻilganlar
7-iyulda tugʻilganlar
Rossiya yahudiylari tarixi

Rossiya yahudiylari tarixi () — Rossiya imperiyasi, SSSR va Rossiya Federatsiyasi hududidagi yahudiylarning tarixi. Polsha-Litva Hamdo'stligining bo'linishidan keyin Rossiya imperiyasi ko'p sonli yahudiylar yashaydigan erlarni o'z ichiga oldi. 19-asrning oxiriga kelib, Rossiya imperiyasi dunyodagi eng katta yahudiy jamiyatiga ega edi (1880 yilda u yerda barcha yahudiylarning 67 foizi yashagan).

Biroq, 1881 yildan 1906 yilgacha bo'lgan ommaviy pogromlar natijasida, keyin esa fuqarolar urushi davrida 2 milliondan ortiq yahudiylar Rossiya imperiyasi hududini tark etishdi, ular asosan AQShga ko'chib ketishdi. SSSR hududida 1,5-2 millionga yaqin yahudiylar Ikkinchi Jahon urushi paytida nemis fashistlari va ularning hamkorlari tomonidan genotsid natijasida o'ldirilgan.

Rossiyaning yahudiy aholisi orasida o'rtacha tug'ilish darajasi XX asrda tug'ilgan ayollarning barcha avlodlarida 1,6 boladan oshmadi. Yahudiylar kam tug'ilishga o'tishda boshqa etnik guruhlardan oldinda edi. 1988-1989 yillarda SSSRda yahudiylar orasida tug'ilishning umumiy darajasi 1,56 ni tashkil etdi va, masalan, shahar aholisining tug'ilish darajasi 2,03 dan past edi. Rossiya yahudiylari uchun umumiy tug'ilish darajasi 1,49, ukrainalik yahudiylar uchun esa 1,52 edi.

Moskva davlati 
Rossiyaning Vizantiya orqali suvga cho'mishi rus nasroniy voizlari tomonidan qabul qilingan yahudiylarga qarshi mafkuraviy an'anani olib keldi. O'sha paytda yahudiy cherkoviga nisbatan noto'g'ri qarash oddiy odamlarga unchalik ta'sir qilmagan. Biroq, XVI asrga kelib, vaziyat tubdan o'zgardi.

Manbalar

Tarixiy hujjatlar 

  Систематизированное изложение законодательства о евреях на 1914 год и краткий экскурс в его историю.
 Полный хронологическій сборникъ законовъ и положеній, касающихся евреевъ, отъ Уложенія Царя Алексѣя Михайловича до настоящаго времени, отъ 1649—1873 г. Извлеченіе изъ Полныхъ Собраній Законовъ Россійской Имперіи. Составилъ и издалъ В. О. Леванда. СПб., 1874.
  Обзор и критика мнений, высказанных в процессе работы Высшей комиссии для пересмотра действующих о евреях законов.

Davlatlarga koʻra yahudiy tarixi
Koʻzning episkleral qatlami

Episklera (lot. lamina episcleralis) - sklera (ko'zning oqsil pardasi)ning tashqi qatlami. U bo'sh tortilgan, fibroz, elastik to'qimalardan iborat bo'lib, Tenon kapsulasiga yopishadi.

Bulbar konyunktiva va sklera o'rtasida 2 qavat tomirlar (yuzaki va chuqur episkleral tomirlar)dan tashkil topgan qon tomir chigali mavjud.

Klinik ahamiyati 
Episklerit ya'ni episkleral qavatning yallig'lanishida episklera va Tenon kapsulasi yallig'lanish hujayralari bilan infiltratsiyalanadi.

Manbalar 

Anatomiya
Tibbiyot
Shotis puri

Shotis puri yoki oddiygina shoti () anʼanaviy gruzin nonining bir turi boʻlib, oq undan tayyorlanadi va koʻrinishi kanoega oʻxshaydi. Shoti tone yoki torne/turne (eski gruzincha) deb ataladigan oʻziga xos nonvoyxonada pishiriladi. Bu soʻz tandir bilan bogʻliq. Non har qanday boshqa non kabi yeyiladi, lekin u Pasxa, Rojdestvo va Yangi yil kabi maxsus bayramlarda, shuningdek, tugʻilgan kunlar va toʻylarda koʻproq mashhur boʻladi. Anʼanaviy yumaloq shaklli gʻisht yoki loydan yasalgan pechning ichki qismiga uzun xamir boʻlaklari yopishtirib pishirilganligi sababli u pishirish usulidan oʻziga xos shaklni oladi.

Yana qarang 

 Tonis puri
 Naan

Manbalar 

Gruziya oshxonasi
Nonlar
Yupqa nonlar
Aclare

Aclare (irlandcha: Áth an Chláir, yaʼni "tekislik koʻchasi" degan maʼnoni anglatadi) – Irlandiyaning Sligo okrugida va Kilmacthig cherkovida joylashgan asosiy qishloqlardan biri. Aclare qishlogʻi ilgari xuddi shu nomdagi shaharchaning bir qismi boʻlmagan, ammo qoʻshni Lislea va Carns shaharchalarining chegarasini kesib oʻtgan. Keyinchalik shaharchaning chegara hududlari qishloqni qamrab olish uchun kengaytirilgan. Qishloq Moyning irmogʻi hisoblangan Inagh (shuningdek, „Eignagh“ deb ham ataladi) daryosida joylashgan.

Shuningdek, qishloq va uning atrofida joylashgan shaharlar oʻzining musiqachilari va qoʻshiqchilari bilan, ayniqsa Irlandiya anʼanaviy musiqasi bilan mashhur.

Bu hududda har yili Avliyo Patrik kuni paradi oʻtkaziladi.

Belclare qal’asi (irlandcha: Béal an Chláir, "tekislik ogʻzi"' degan maʼnoni bildiradi) – qishloq koʻrinadigan joyda joylashgan boʻlib, vayron boʻlgan qal’alardan hisoblanadi. Qal’a Kilmactigue ibodatxonasidan yarim mil gʻarbda joylashib, dastlab XV asrda yashab oʻtgan OʻHara urugʻi tomonidan qurilgan.

Transporti 

Éireann avtobusi faqat juma kunlari uchun moʻljallangan 479-yoʻnalishdagi Sligo bilan Tourlestrane, Coolaney va Collooney orqali Aclare qishlogʻi bogʻlanadi.

Mashhur odamlari 
 Tommy Fleming, Aklar shahrida tugʻilgan qoʻshiqchi.

Manbalar 

Sligo okrugidagi shaharlar va qishloqlar
Irlandiya geografiyasi
Bolalarda ommaviy zaharlanish (Oʻzbekiston)

Bolalarda ommaviy zaharlanish — 2023-yilning 21-sentyabrida bir guruh bolalarning kasalxonaga yotqizilishi bilan boshlangan jarayonlar toʻplami.

Hodisaning boshlanishi
Oʻzbekistonda 2023-yilning 20-sentyabrida 3 yoshdan 15 yoshgacha boʻlgan bolalarga bepul yod tarqatish dasturi boshlanganligi haqida xabar berilgan edi. Bir kundan soʻng, 21-sentyabr kuni Namangan viloyati Chust tumanidagi bogʻcha bolalari orasida tana harorati koʻtarilishi, qusish, qorin ogʻrigʻi bilan jami 71 nafar bolashifoxonaga yotqizilgan. Sogʻliqni saqlash vaziri oʻrinbosari Elmira Bositxonova shikoyat qilgan bolalar soni 400 dan oshganini maʼlum qilgan, lekin ular na doridan va na ovqatdan zaharlanmaganligini taʼkidladi. Biroq, aynan Elmira Bositxonova imzosi bilan chiqarilgan xatda bolalarning ahvoli yomonlashishiga sabab dori vositalari boʻlishi mumkinligi sababli „Kaliy yodid 1 mg (0,001) tabletka №100 (Antistrumin)“ dori vositasini isteʼmolini darhol toʻxtatish boʻyicha topshiriq berilgan. Ushbu xatdan maʼlum boʻlishicha, kasallik keltirib chiqargan deb gumon qilinayotgan dori vositalarini „SAMO“ MChJ yetkazib bergan. Va bu dorilarni vazirlik tarkibidagi „Oʻzmedimpeks“ sotib olgan.

„SAMO“ MChJning taʼsischilari Yunusovlar oilasi boʻlib, Nodir Yunusov kompaniyaning 7%iga egalik qiladi.

Maʼlum boʻlishicha, 2005-yilda AQSh bojxona va immigratsiya nazorati xizmati (ICE) va Ichki xavfsizlik departamenti xorijlik noqonuniy muhojirlarni ishga joylashtirish bilan shugʻullangan „Giant Labor Solutions“ kompaniyasiga nisbatan surishtiruv boshlagan. Kompaniya faoliyati 4 yil davomida kuzatilgach, 2009-yilda kompaniya mansabdorlariga majburiy mehnat va mehnat shartnomalarida firibgarlik qilish boʻyicha ayblov eʼlon qilingan. 2010-yilning yanvariga kelib GLC aʼzolariga qoʻyilgan ayblovlar tasdiqlangan. 11 kishiga nisbatan odam savdosi, xususan, aldab ishga yoʻllash, huquqni poymol qilish va moliyaviy tovlamachilik bilan shugʻullanish ayblovi qoʻyilgan. 2009-yilda jinoiy guruh boshligʻi boʻlgan Abrorxoʻja Asqarxoʻjayev qoʻlga olingan. Qolganlar, jumladan, Nodir Yunusov ham qochib ketgan va hozirda qidiruvda.

Izohlar

Manbalar

Oʻzbekiston
Oʻzbekiston tibbiyoti
2023-yil voqealari
Tibbiyot
Korhan Abay

Korhan Abay (1954-yilda tugʻilgan) – turk aktyori, yozuvchi, rejissyor va prodyuser.

Faoliyati 
Abay Turkiyadagi shou-biznes timsoli sifatida, koʻplab milliy va xalqaro telekoʻrsatuvlar va tadbirlarda aktyor, yozuvchi, boshlovchi va prodyuser sifatida qatnashagan va shu orqali tanilgan. Abay Meltem Cumbul bilan birga 2004-yilgi Eurovision qoʻshiq tanlovi 2004da boshlovchilik qilgan. Korhan fransuz tilida ham gaplasha oladi.

Filmografiyasi 
 Se upp för dårarna / Kapılara Dikkat, (2007)
 Ev Hali (as Tolga), (2002) (TV serial)
 Alamancının Karısı (as Cemil), (1987)
 Büyük Koşu, (1987) (TV serial)
 Kıskıvrak (as Selçuk), (1986)
 Şıpsevdi (as Raci), (1977) (TV serial)
 Mahallede Şenlik Var, (1976)
 Kötüler de Ağlar, (1976)
 Canavar Cafer, (1975)
 Kazım’a Ne Lazım, (1975)
 Soysuzlar, (1975)

Yana qarang 
 List of Eurovision Song Contest presenters

Manbalar 

1954-yilda tug'ilganlar
Turk aktyorlari
Istanbullik erkak aktyorlar
Turk kino aktyorlari
Kanva sulolasi

Kanva yoki Kanvayana sulolasi – Magadha hukmdorlarining sakkizinchi sulolasi. Ushbu sulola asoschisi Vasudeva Kanva amaldagi hukmron sulola boʻlgan Shunga sulolasiga qarshi qoʻzgʻalon koʻtardi va ularning hokimiyatini agʻdarib tashladi. Kanva sulolasi esa shu voqeadan keyin tashkil etilgan va miloddan avvalgi 73-yildan 28-yilgacha hukmronlik qilgan. Puran adabiyotida Kanva sulolasi Sharqiy Hindistonning Pataliputra shahrida hukmronlik qilganligini koʻrsatilgan. Ammo ularning tangalari asosan Markaziy Hindistondagi Vidisha mintaqasida va uning atrofida topilgan. Sulolaga miloddan avvalgi 73-yilda Vasudeva Kanva tomonidan asos solingan. Vasudeva dastlab Shunga imperatori Devabxutining vaziri boʻlgan, keyinchalik u imperatorni oʻldirib, taxtni egallab olgan. Kanva sulolasining hukmdorlari Shunga sulolasidan boʻlgan shohlariga oʻzlarining sobiq mulklarining bir burchagida vassallikda hukmronlik qilishda davom etishlariga ruxsat berdi. Kanva sulolasidan 4 hukmdor boʻlgan. Puran adabiyotga koʻra, ularning sulolasi miloddan avvalgi 28-yilda Satavaxonlar sulolasi tomonidan tugatilgan.

Kelib chiqishi
Kanva shohlarining asl kelib chiqishi braxmanlardan edi. Ular Sage Saubharining avlodlari bo'lgan

Hukmdorlar
Kanva sulolasining birinchi hukmdori Vasudeva bo'lib, sulolaning ikkinchi nomi uning sharafiga sulola Gotra deb nomlangan. Uning o'rniga o'g'li Bhumimitra keldi. Bhumimitra afsonasi tasvirlangan tangalar Panchala hududidan topilgan. “Kanvasya” afsonasi yozilgan mis tangalar ham Vidisha hududidan, shuningdek, Vatsa hududidan topilgan. Bhumimitra o'n to'rt yil hukmronlik qildi va keyinchalik uning o'g'li Narayana taxtni egalladi. Narayana o'n ikki yil hukmronlik qildi. Uning o'rniga Kanva sulolasining oxirgi shohi bo'lgan o'g'li Susharman o'tirdi.

Manbalar 

Sulolalar